Document ID: 32002R0204

Komisijas regula (EK) Nr. 204/2002
(2001. gada 19. decembris),
ar ko groza Regulu (EEK) Nr. 3696/93 par Eiropas Ekonomikas kopienas statistisko preču klasifikāciju pēc saimniecības nozarēm (CPA)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 29. oktobra Regulu (EEK) Nr. 3696/93 par saimniecisko darbību statistisko klasifikāciju Eiropas Kopienā [1], kurā jaunākie grozījumi izdarīti ar Komisijas Regulu (EK) Nr. 1232/98 [2], un jo īpaši tās 5.b pantu un 6. pantu,
tā kā:
(1) Statistikas vajadzībām Kopienā ar Regulu (EEK) Nr. 3696/93 noteikta statistiskā preču klasifikācija pēc saimniecības nozarēm, ko turpmāk apzīmē ar CPA.
(2) Kopienas saimniecisko darbību statistiskā klasifikācijā (pazīstama kā NACE 1. redakcija) ir jāizdara grozījumi.
(3) Saskaņā ar Komisijas 1995. gada 10. oktobra Regulu (EK) Nr. 2031/2001 par grozījumiem I pielikumā Padomes Regulai (EEK) Nr. 2658/87 par tarifu un statistikas nomenklatūru un par kopīgo muitas tarifu [3] Harmonizētajā sistēmā un Kombinētajā nomenklatūrā izdarītie grozījumi rada nepieciešamību izdarīt grozījumus CPA, kā arī šos dokumentus saskaņot un precizēt.
(4) CPA ir jāgroza, lai saglabātu starptautiski saistītu sistēmu, kā arī lai nodrošinātu konverģenci pasaules līmenī.
(5) Tādēļ būtu attiecīgi jāgroza Regula (EEK) Nr. 3696/93.
(6) Šajā regulā noteiktie pasākumi saskan ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3696/93 pielikumu aizstāj ar šīs regulas pielikumu.
2. pants
Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī.
Šo regulu piemēro no 2003. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 19. decembrī

Labels: 12
3
19